Document ID: 32003R1141

Κανονισμός (ΕΚ) αριθ. 1141/2003 της Επιτροπής
της 27ης Ιουνίου 2003
για τον καθορισμό, για την περίοδο εμπορίας 2002/2003, της πραγματικής παραγωγής μη εκκοκκισμένου βαμβακιού καθώς και της μειώσεως της τιμής στόχου που προκύπτει από αυτή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Ελλάδας και ιδίως το πρωτόκολλο αριθ. 4 όσον αφορά το βαμβάκι, όπως τροποποιήθηκε τελευταία από τον κανονισμό (EK) αριθ. 1050/2001 του Συμβουλίου(1),
τον κανονισμό (EK) αριθ. 1051/2001 του Συμβουλίου, της 22ας Μαΐου 2001, σχετικά με την ενίσχυση στην παραγωγή βαμβακιού(2), και ιδίως το άρθρο 19 παράγραφος 2 τρίτη περίπτωση,
Εκτιμώντας τα ακόλουθα:
(1) Το άρθρο 16 παράγραφος 3 πρώτο εδάφιο του κανονισμού (EK) αριθ. 1591/2001 της Επιτροπής, της 2ας Αυγούστου 2001, για τις λεπτομέρειες εφαρμογής του καθεστώτος ενίσχυσης για το βαμβάκι(3), όπως τροποποιήθηκε από τον κανονισμό (EK) αριθ. 1486/2002(4), προβλέπει ότι η πραγματική παραγωγή της τρέχουσας περιόδου καθορίζεται πριν από τις 15 Ιουνίου της εν λόγω περιόδου εμπορίας.
(2) Το άρθρο 19 παράγραφος 2 τρίτη περίπτωση του κανονισμού (EK) αριθ. 1051/2001 προβλέπει ότι η πραγματική παραγωγή καθορίζεται λαμβάνοντας υπόψη κυρίως τις ποσότητες για τις οποίες έχει ζητηθεί ενίσχυση.
(3) Το άρθρο 16 παράγραφος 3 δεύτερο εδάφιο του κανονισμού (EK) αριθ. 1591/2001 ορίζει τις προϋποθέσεις που πρέπει να τηρούνται ώστε η παραγόμενη ποσότητα μη εκκοκκισμένου βαμβακιού να λογίζεται ως πραγματική παραγωγή.
(4) Λαμβάνοντας υπόψη το κριτήριο ποιότητας, το οποίο αντιπροσωπεύει η απόδοση σε ίνες, οι ελληνικές αρχές αναγνώρισαν ότι ήσαν επιλέξιμοι για ενίσχυση 1166268 τόνοι μη εκκοκκισμένου βαμβακιού.
(5) Μια ποσότητα 24778 τόνων μη εκκοκκισμένου βαμβακιού η οποία, στις 15 Μαΐου 2003, δεν είχε αναγνωριστεί ως επιλέξιμη για ενίσχυση εκ μέρους των ελληνικών αρχών περιλαμβάνει, σύμφωνα με τις πληροφορίες που ανακοινώθηκαν από τις εν λόγω αρχές, 6149 τόνους προερχόμενους από μη δηλωθείσες εκτάσεις σύμφωνα με το άρθρο 9 του κανονισμού (ΕΚ) αριθ. 1591/2001, 12172 τόνους για τους οποίους δεν τηρούνται οι εθνικές διατάξεις μείωσης των λαμβανόμενων επιφανειών βάσει του άρθρου 17 παράγραφος 3 του κανονισμού (ΕΚ) αριθ. 1051/2001 και 6457 τόνους προερχόμενους από εκτάσεις για τις οποίες δόθηκε στους οικείους παραγωγούς οικονομική αποζημίωση λόγω δυσμενών καιρικών συνθηκών.
(6) Εφόσον η οικονομική αποζημίωση χορηγήθηκε ανάλογα με τις απώλειες που πράγματι υπέστησαν οι σχετικοί παραγωγοί, η εξαίρεση της πραγματικής παραγωγής των 6457 τόνων μη εκκοκκισμένου βαμβακιού δεν δικαιολογείται. Επιπλέον, η ποσότητα αυτή πληροί τα κριτήρια που προβλέπονται στο άρθρο 16 παράγραφος 3 δεύτερο εδάφιο του κανονισμού (ΕΚ) αριθ. 1591/2001 και κατά συνέπεια, πρέπει να προστεθεί στην ποσότητα των 1166268 τόνων.
(7) Επομένως, συνεκτιμώντας το κριτήριο ποιότητας, το οποίο αντιπροσωπεύει η απόδοση σε ίνες, η ποσότητα των 1172925 τόνων πρέπει να θεωρείται ως η πραγματική ελληνική παραγωγή του μη εκκοκκισμένου βαμβακιού της περιόδου 2002/2003.
(8) Λαμβάνοντας υπόψη το κριτήριο ποιότητας, το οποίο αντιπροσωπεύει η απόδοση σε ίνες, οι ισπανικές αρχές αναγνώρισαν ότι ήσαν επιλέξιμοι για ενίσχυση 321539 τόνοι μη εκκοκκισμένου βαμβακιού.
(9) Μια ποσότητα 3268 τόνων μη εκκοκκισμένου βαμβακιού η οποία, στις 15 Μαΐου 2003, δεν είχε αναγνωριστεί ως επιλέξιμη για ενίσχυση εκ μέρους των ισπανικών αρχών περιλαμβάνει, σύμφωνα με τις πληροφορίες που ανακοινώθηκαν από τις εν λόγω αρχές, 3038 τόνους για τους οποίους δεν τηρούνται οι εθνικές διατάξεις μείωσης των λαμβανόμενων επιφανειών βάσει του άρθρου 17 παράγραφος 3 του κανονισμού (ΕΚ) αριθ. 1051/2001, 182 τόνους οι οποίοι δεν είναι ποιότητας υγιούς, ανόθευτης και σύμφωνης προς τα συναλλακτικά ήθη σύμφωνα με το άρθρο 15 παράγραφος 1 του εν λόγω κανονισμού και 48 τόνους για την μη τήρηση των κανόνων σχετικά με τις συμβάσεις, όπως προβλέπεται στο άρθρο 11 του εν λόγω κανονισμού.
(10) Η εξαίρεση της πραγματικής παραγωγής των 48 τόνων μη εκκοκκισμένου βαμβακιού λόγω μη τήρησης των κανόνων σχετικά με τις συμβάσεις δεν δικαιολογείται. Επιπλέον, η εν λόγω ποσότητα πληροί τα κριτήρια που προβλέπονται στο άρθρο 16 παράγραφος 3 δεύτερο εδάφιο του κανονισμού (ΕΚ) αριθ. 1591/2001, και πρέπει συνεπώς, να περιληφθεί στην ποσότητα των 321359 τόνων.
(11) Επομένως, συνεκτιμώντας το κριτήριο ποιότητας, το οποίο αντιπροσωπεύει η απόδοση σε ίνες, η ποσότητα των 321588,5 τόνων πρέπει να θεωρείται ως η πραγματική ισπανική παραγωγή του μη εκκοκκισμένου βαμβακιού της περιόδου 2002/2003.
(12) Λαμβάνοντας υπόψη το κριτήριο ποιότητας, το οποίο αντιπροσωπεύει η απόδοση σε ίνες, οι ισπανικές αρχές αναγνώρισαν ότι ήταν επιλέξιμοι για ενίσχυση 843 τόνοι μη εκκοκκισμένου βαμβακιού που προέρχονται από τις εκτάσεις που έχουν καλλιεργηθεί στην Πορτογαλία. Η εν λόγω ποσότητα πληροί τα κριτήρια που προβλέπονται στο άρθρο 16 παράγραφος 3 δεύτερο εδάφιο του κανονισμού (ΕΚ) αριθ. 1591/2001 και πρέπει συνεπώς, να θεωρείται ως η πραγματική πορτογαλική παραγωγή του μη εκκοκκισμένου βαμβακιού της περιόδου 2002/2003.
(13) Το άρθρο 7 παράγραφος 2 του κανονισμού (EK) αριθ. 1051/2001 προβλέπει ότι σε περίπτωση που η πραγματική παραγωγή της Ισπανίας και της Ελλάδας υπερβαίνει τους 1031000 τόνους, η τιμή στόχου που αναφέρεται στο άρθρο 3 παράγραφος 1 του εν λόγω κανονισμού μειώνεται σε οποιοδήποτε κράτος μέλος όπου η πραγματική παραγωγή υπερβαίνει την εθνική εγγυημένη ποσότητα.
(14) Για την περίοδο εμπορίας 2002/2003, σημειώνεται υπέρβαση της εθνικής εγγυημένης ποσότητας συγχρόνως στην Ισπανία και στην Ελλάδα. Η μείωση της τιμής στόχου για την Ισπανία και για την Ελλάδα πρέπει να καθοριστεί βάσει του εκατοστιαίου ποσοστού υπέρβασης της αντίστοιχης εθνικής τους εγγυημένης ποσότητας.
(15) Σύμφωνα με το άρθρο 7 παράγραφος 4 πρώτο εδάφιο του κανονισμού (ΕΚ) αριθ. 1051/2001, η μείωση της τιμής στόχου πρέπει να είναι ίση, για κάθε οικείο κράτος μέλος, προς το 50 % του εκατοστιαίου ποσοστού υπέρβασης της εθνικής του εγγυημένης ποσότητας.
(16) Τα μέτρα που προβλέπονται στον παρόντα κανονισμό είναι σύμφωνα με τη γνώμη της πιτροπής διαχείρισης φυσικών ινών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Για την περίοδο εμπορίας 2002/2003, η πραγματική παραγωγή μη εκκοκκισμένου βαμβακιού καθορίζεται σε:
- 1172925 τόνους για την Ελλάδα,
- 321588,5 τόνους για την Ισπανία,
- 843 τόνους για την Πορτογαλία.
2. Το ποσό κατά το οποίο μειώνεται η τιμή στόχου για την περίοδο εμπορίας 2002/2003 καθορίζεται σε:
- 26,575 ευρώ ανά 100 kg μη εκκοκκισμένου βαμβακιού για την Ελλάδα,
- 15,520 ευρώ ανά 100 kg μη εκκοκκισμένου βαμβακιού για την Ισπανία,
- 0 ευρώ ανά 100 kg μη εκκοκκισμένου βαμβακιού για την Πορτογαλία.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουνίου 2003.

Labels: 2
17
3
6
18